ROZHODNUTIE KOMISIE
z 24. septembra 2008,
ktorým sa mení a dopĺňa rozhodnutie 2005/176/ES o stanovení písomnej formy a kódov na oznamovanie chorôb zvierat podľa smernice Rady 82/894/EHS
[oznámené pod číslom K(2008) 5175]
(Text s významom pre EHP)
(2008/755/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 82/894/EHS z 21. decembra 1982 týkajúcu sa hlásenia nákaz zvierat v Spoločenstve (1), a najmä na jej článok 5 ods. 1,
keďže:
(1)
Smernica 82/894/EHS sa týka hlásení ohnísk nákaz u zvierat uvedených v prílohe I k danej smernici.
(2)
V rozhodnutí Komisie 2005/176/ES (2) sa stanovuje písomná forma a kódy na oznamovanie chorôb zvierat podľa smernice 82/894/EHS. Zatiaľ čo v prílohe V k danému rozhodnutiu sa uvádzajú kódy chorôb, v prílohách X/01, X/03, X/09, X/11, X/12 a X/16 sa uvádzajú kódy veterinárnych regiónov v Nemecku, Taliansku, Dánsku, Španielsku, Portugalsku a Švédsku (v tomto poradí).
(3)
Zoznam nákaz uvedený v prílohe I k smernici 82/894/EHS, zmenenej a doplnenej rozhodnutím Komisie 2008/650/ES (3), sa nedávno aktualizoval, čím sa do tohto zoznamu zaradili určité nákazy postihujúce ryby uvedené v časti II prílohy IV k smernici Rady 2006/88/ES (4) a vypustila sa z neho Tešínska choroba (nákazlivá obrna ošípaných), ktorá podľa smernice Rady 92/119/EHS (5) už nepodlieha povinnému hláseniu.
(4)
Aby bolo možné rozlíšiť hlásenia ohnísk afrického moru ošípaných u diviačej zveri od hlásení ohnísk tejto nákazy u domácich ošípaných, týmto dvom druhom ohnísk by sa mali na účely ich hlásenia prideliť odlišné kódy.
(5)
Preto je potrebné zmeniť a doplniť zoznam kódov nákaz stanovený v prílohe V k rozhodnutiu 2005/176/ES.
(6)
Nemecko, Taliansko, Dánsko, Španielsko, Portugalsko a Švédsko upravili názvy a hranice svojich veterinárnych regiónov. Úprava týchto regiónov má vplyv na systém hlásenia nákaz zvierat (ADNS). Regióny v súčasnom zozname uvedenom v ADNS by sa mali preto nahradiť novými regiónmi. Preto je vhodné prílohy X/01, X/03, X/09, X/11, X/12 a X/16 k rozhodnutiu 2005/176/ES zodpovedajúcim spôsobom zmeniť a doplniť.
(7)
Rozhodnutie 2005/176/ES by sa preto malo zodpovedajúcim spôsobom zmeniť a doplniť.
(8)
V záujme ochrany dôvernosti poskytnutých informácií by sa prílohy k danému rozhodnutiu nemali uverejniť v Úradnom vestníku Európskej únie.
(9)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2005/176/ES sa mení a dopĺňa takto:
1.
Príloha V sa nahrádza textom prílohy I k tomuto rozhodnutiu.
2.
Príloha X/01 sa nahrádza textom v prílohe II k tomuto rozhodnutiu.
3.
Príloha X/03 sa nahrádza textom v prílohe III k tomuto rozhodnutiu.
4.
Príloha X/09 sa nahrádza textom v prílohe IV k tomuto rozhodnutiu.
5.
Príloha X/11 sa nahrádza textom v prílohe V k tomuto rozhodnutiu.
6.
Príloha X/12 sa nahrádza textom v prílohe VI k tomuto rozhodnutiu.
7.
Príloha X/16 sa nahrádza textom v prílohe VII k tomuto rozhodnutiu.
Článok 2
Toto rozhodnutie je určené členským štátom.
V Bruseli 24. septembra 2008